## El Teatre Arniches oferix este cap de setmana obres de companyies valencianes

*** L’IVC col·labora amb la Universitat de València programant el projecte *Un instante de belleza* d’Escena Erasmus, el divendres 12 de desembre
* El diumenge 14 es representa *Afectuosamente suyo, Jack el Destripador* d’Ignacio García May dirigida per Javier Sauquillo**

L’Institut Valencià de Cultura reprograma l’obra *Afectuosamente suyo, Jack el Destripador* en el Teatre Arniches, després del seu ajornament per l’alerta roja el mes d’octubre. A més, acull el projecte Escena Erasmus amb una obra al voltant de la dana.

L’IVC torna a col·laborar amb la Universitat de València, oferint els seus espais per a l’exhibició de projectes realitzats per Escena Erasmus, una experiència en la qual jóvens de diverses nacionalitats es troben en un escenari.

*Un instante de belleza* pren com a punt de partida la catàstrofe de la dana de 2024 a València, a on les aigües van arrasar tot al seu pas, deixant arrere un terrible paisatge de pèrdua i desolació. No obstant això, enmig del caos i la destrucció hi va haver instants de bellesa: fileres de voluntaris, campanyes solidàries, professionals que arribaren de tot el món.

La peça fa un recorregut per eixos moments a través dels textos Carles Alberola, Carmen Amoraga, Máximo Huerta, Maria Andrés, Joaquín Camps, Marta Toso, Jaime Millás, Sara Olivas, Sergio Serrano i Anna Marí. Serà el divendres 12 de desembre a les 19:30 hores, amb entrada lliure fins a completar l’aforament.

El diumenge 14, a les 18:00 hores, la companyia valenciana Yapadú presenta *Afectuosamente suyo, Jack el Destripador* d’Ignacio García May, dirigida per Javier Sahuquillo, i amb Toni Misó, Raúl Ferrando, Lula Heredia i David Kelly en l’escenari.

Esta peça, ambientada a finals del s. XIX, posa el focus en el ‘primer assassí mediàtic de la història’ i en una teoria sobre el que va poder passar. En paraules d’Ignacio García May: “sabem que l’estratègia més utilitzada pels qui de veritat manen en el món és la mateixa direcció, això és, obligar-nos a mirar cap a un determinat lloc perquè deixem de parar atenció al que realment importa. No dic que el que conte en l’obra que vostés voran siga La Veritat. Però estic segur que el que va succeir va ser una cosa pareguda”.

Entrades en [taquilla IVC](https://taquilla.ivc.gva.es/es/espectaculo/companyia-yapadu-presenta-afectuosamente-suyo-jack-el-destripador/JACK25).

Fecha: 10/12/2025